Unicorn av Noa Kirel

«Unicorn» (norsk omsetjing ‘einhyrning’) er ein israelsk song frå 2023 med songaren Noa Kirel. Songen er skriven av Doron Medalie, May Sfadia, Yinon Yahel og Kirel sjølv. Songen var det israelske bidraget i Eurovision Song Contest 2023 i Liverpool i Storbritannia, der han enda på tredjeplass.

 Eurovision Song Contest 
«Unicorn» blei send inn til den interne uttakinga til den israelske kringkastaren Kan. Ein eigen komité beståande av personar frå Kan, musikkforleggjarar og musikkfagfolk valde artisten Noa Kirel til å representere Israel i Eurovision Song Contest. Under ein pressekonferanse 10. august 2022 stadfesta Kirel at ho hadde takka ja til Eurovision-oppdraget. 

Den 17. januar 2023 avslørte Kirel at bidraget hennar heitte «Unicorn». Songen hadde premiere 8. mars 2023 under ei spesialsending kalla HaShir Shelanu L'Eurovizion på tv-kanalen Kan 11 og nettsida kan.org.il. I eit intervju uttalte Kirel at songen handlar om ein «sterk, uavhengig person som kan takle alt han møter». Tittelen spelar på einhyrningen, ein myteomspunnen skapning. «Det er noko så uskuldig og reint med ein einhyrning, og vi måtte velje noko som berre finst i eventyr, i fantasiar», uttalte Kirel. Artisten uttalte også at songen også reflekterer nasjonen Israel: «einhyrningen er sterk (…), og eg ser landet vårt som eit slikt sterkt land».

Israel deltok i den fyrste semifinalen tysdag 9. mai i Liverpool. Der blei «Unicorn» nummer tre og kvalifiserte seg til finalen laurdag 13. mai. I finalen enda songen på tredjeplass med 362 poeng, den beste plasseringa til sidan sigeren i 2018. 

 Listeplasseringar 
Liste (2023)Høgasteplassering (Ö3 Austria Top 40)43 (Suomen virallinen lista)10Global Excl. US (Billboard)153 (IFPI Greece, internasjonal musikk)3 (IRMA)37 (Tónlistinn)7 (Media Forest)1  (LAIPA) 19 (AGATA)6 (Single Top 100)74 (VG-lista)30 (Strømming Top 100)21 (UK Singles Chart)45 (Schweizer Hitparade)46 (Sverigetopplistan)27 (Singles Digitál Top 100)84

 Kjelder 

Denne artikkelen bygger på «Unicorn» frå ,  den 6. desember 2022.  

Kategori:Israelske Eurovision Song Contest-songar
Kategori:Eurovision Song Contest 2023-songar
Kategori:Engelskspråklege Eurovision Song Contest-songar
Kategori:Hebraiskspråklege Eurovision Song Contest-songar
Kategori:Fleirspråklege Eurovision Song Contest-songar